ที่ มท ๐๘10.7/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

พฤศจิกายน ๒๕64

เรื่อง ขอความร่วมมือตอบแบบประเมินความพึงพอใจที่มีต่อการประเมินประสิทธิภาพขององค์กรปกครอง  
ส่วนท้องถิ่น (Local Performance Assessment: LPA) ประจำปี 2564

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 1110 ลงวันที่ 31 พฤษภาคม 2564

2. หนังสือกรมส่งเสริมการปกครองท้องถิ่น ที่ มท 0810.7/ว 2618 ลงวันที่ 8 พฤศจิกายน 2564

สิ่งที่ส่งมาด้วย แบบประเมินความพึงพอใจที่มีต่อการประเมินประสิทธิภาพฯ จำนวน 1 ชุด

ตามที่กรมส่งเสริมการปกครองท้องถิ่นแจ้งซักซ้อมการประเมินประสิทธิภาพขององค์กร  
ปกครองส่วนท้องถิ่น ประจำปี ๒๕๖4 เพื่อให้จังหวัดดำเนินการตามแนวทางที่กำหนด และขอให้จังหวัดดำเนินการประกาศผลการประเมินประสิทธิภาพขององค์กรปกครองส่วนท้องถิ่นให้องค์กรปกครองส่วนท้องถิ่นในพื้นที่และประชาชนทราบ และนำผลการประเมินดังกล่าวแจ้งที่ประชุมคณะกรรมการข้าราชการองค์การบริหารส่วนจังหวัด หรือคณะกรรมการพนักงานเทศบาลจังหวัด หรือคณะกรรมการพนักงานเมืองพัทยา   
หรือคณะกรรมการพนักงานส่วนตำบลจังหวัดทราบแล้วแต่กรณี นั้น

กรมส่งเสริมการปกครองท้องถิ่นได้จัดทำแบบประเมินความพึงพอใจที่มีต่อการประเมินประสิทธิภาพขององค์กรปกครองส่วนท้องถิ่น (Local Performance Assessment: LPA) ประจำปี 2564   
ในรูปแบบออนไลน์ โดยมีวัตถุประสงค์เพื่อนำข้อมูลมาพัฒนากระบวนงานการประเมินประสิทธิภาพ  
ขององค์กรปกครองส่วนท้องถิ่นให้มีประสิทธิภาพและบรรลุเป้าหมายอย่างมีประสิทธิผลในปีถัดไป จึงขอความร่วมมือแจ้งสำนักงานส่งเสริมการปกครองท้องถิ่นจังหวัด ทีมประเมินประสิทธิภาพขององค์กรปกครองส่วนท้องถิ่น และองค์กรปกครองส่วนท้องถิ่น ดำเนินการตอบแบบประเมินความพึงพอใจที่มีต่อการประเมินประสิทธิภาพขององค์กรปกครองส่วนท้องถิ่น (Local Performance Assessment: LPA) ประจำปี 2564 ผ่านแพลตฟอร์ม Google ให้แล้วเสร็จภายในวันที่ 23 ธันวาคม 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ 2322 โทรสาร ๐-๒๒๔1-6956

ผู้ประสานงาน นายอานนท์ เพชรหนู โทร 084 878 5970

ไปรษณีย์อิเล็กทรอนิกส์ saraban@dla.go.th